બીજી બાજુ આરટીઓ કચેરીનાં બારી-બારણાં તૂટી ગયાં છે તેમજ આખી કચેરીમાં જ્યાં નજર કરો ત્યાં તમને ગંદકી જોવા મળે છે. કચેરીના પહેલા ફ્લોર પર કોઈ પણ પ્રકારની સાફસફાઈ જ નથી થતી. અહીંયાંં તો ટાઇલ્સ અને દીવાલો પર જાળાં બાઝી ગયાં છે. કૂતરાં આરામ કરતાં જોવા મળે છે. આરો સિસ્ટમ તૂટી ગઇ છે. આરટીઓ કચેરીના ઉપરના ભાગનાં છાપરાં પણ તૂટી ગયાં છે. વરસાદ વખતે તો રેઇન ડાન્સ જેવો અનુભવ થાય છે તેમજ ટુ વ્હીલર અને ફોર વ્હીલર ટેસ્ટ ડ્રાઈવ માટે જે ટ્રેક બનાવ્યો છે તે પણ તૂટી ગયો છે તેમજ લિફ્ટ પણ બંધ હાલતમાં છે. અરજદારોએ ઘણી રજૂઆત કરી પણ ક્યારેય કોઈ પણ અ‌િધકારીઓ સાંભળતા જ નથી.